Hugo Nieuwoudt het 'n nuwe 'Toekomsbladsy' | 89.7FM Radio
Volgens Hugo wil hy nes sy vorige snit Ek Wil Lewe Vir Môre, 'n positiewe boodskap oordra en 'n verskil maak deur musiek. "Ek wil hê my gehoor moet met my liedjies kan assosieer. Die titel van die nuwe liedjie het dadelik my aandag gevang, en toe ek dit vir die eerste keer hoor was ek verlief op die melodie en lirieke," sê hy.
Hugo hoop dat die publiek die liedjie goed sal ontvang en meen dat Toekomsbladsy al die elemente bevat, waarna mense soek: motiverende lirieke en melodië.
Benewens die uitreiking van sy nuwe enkelsnit en musiekvideo daarvan, word Hugo se nuutste album Net Soos Die Sneeu op Donderdag, 10 Mei in die Kraaifontein Stadsaal bekendgestel aan die publiek.
Verder in die pyplyn gaan Hugo ook toer met die nuwe album en 'n buitelandse toer wink dalk binnekort vir die begaafde sanger.